***pakeistas***

**projektas**

**reg. Nr.T-82**

**2.2. darbotvarkės klausimas**



**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS TARYBOS 2016 M. KOVO 30 D. SPRENDIMO nR. T1-63 „DĖL PASVALIO RAJONO NEVYRIAUSYBINIŲ ORGANIZACIJŲ PROJEKTŲ RĖMIMO IŠ SAVIVALDYBĖS BIUDŽETO LĖŠŲ TVARKOS APRAŠO PATVIRTINIMO“ pakeitimo**

2020 m. balandžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, atsižvelgdama į Pasvalio rajono savivaldybės nevyriausybinių organizacijų tarybos 2020 m. kovo 30 d. (NVO tarybos protokolas Nr. TO1-1) siūlymą, Pasvalio rajono savivaldybės taryba nusprendžia

pakeisti Pasvalio rajono nevyriausybinių organizacijų projektų rėmimo iš Savivaldybės biudžeto lėšų tvarkos aprašą, patvirtintą Pasvalio rajono savivaldybės tarybos 2016 m. kovo 30 d. sprendimu Nr. T1-63 „Dėl Pasvalio rajono nevyriausybinių organizacijų projektų rėmimo iš savivaldybės biudžeto lėšų tvarkos aprašo patvirtinimo“ (su visais aktualiais pakeitimais) (toliau – Aprašas):

1. pakeisti Aprašo 2 punktą ir jį išdėstyti taip:

„2. Lėšos NVO skiriamos konkurso ir ne konkurso būdu. Ta pati NVO gali pretenduoti tik vienai paramos sumai, vieną kartą per metus, pasirinktinai konkurso ar ne konkurso būdu. Ši sąlyga netaikoma prisidėjimui prie NVO įgyvendinamų projektų, kurie finansuojami iš nacionalinių, ES ar kitų finansavimo šaltinių.“;

1. **pakeisti Aprašo 36 punktą ir jį išdėstyti taip:**

**,,36. Jeigu NVO nepanaudoja visų gautų lėšų, nepanaudotas lėšas ji privalo grąžinti Administracijos Apskaitos skyriui iki einamųjų metų gruodžio 30 d. Įvykdžius paraiškoje numatytą veiklą, NVO ne vėliau kaip iki gruodžio 30 d. pateikia Administracijos Bendrajam skyriui remiamos veiklos dalykinę ataskaitą (2 priedas).“.**

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Gintautas Gegužinskas

Parengė

Bendrojo skyriaus vyresnioji specialistė

Dalia Grigaravičienė

2020-04-10

Suderinta DVS Nr. RTS-87

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS TARYBOS 2016 M. KOVO 30 D. SPRENDIMO nR. T1-63 „DĖL PASVALIO RAJONO NEVYRIAUSYBINIŲ ORGANIZACIJŲ PROJEKTŲ RĖMIMO IŠ SAVIVALDYBĖS BIUDŽETO LĖŠŲ TVARKOS APRAŠO PATVIRTINIMO“ pakeitimo**

**2020-04-09**

Pasvalys

1. **Problemos esmė**.

Nevyriausybinių organizacijų tarybos 2020 kovo 30 d, posėdžio metu (protokolas Nr. TO1-1) buvo identifikuota problema, kad reikalinga papildyti Pasvalio rajono nevyriausybinių organizacijų (toliau - NVO) projektų rėmimo iš Savivaldybės biudžeto lėšų tvarkos aprašą, patvirtintą Pasvalio rajono savivaldybės tarybos 2016 m. kovo 30 d. sprendimu Nr. T1-63 „Dėl Pasvalio rajono nevyriausybinių organizacijų projektų rėmimo iš savivaldybės biudžeto lėšų tvarkos aprašo patvirtinimo“ (su visais aktualiais pakeitimais) (toliau – Aprašas). Dėl Nuostatų papildymo būtinybė buvo diskutuojama NVO posėdžio metu svarstant projektų skirtų finansuoti iš Savivaldybės biudžeto paraiškas.

NUTARTA. NVO posėdžio metu.

1. Parengti Nevyriausybinių organizacijų paraiškų teikimo nuostatų pakeitimo projektą, artimiausiam Pasvalio rajono savivaldybės tarybos posėdžiui.

2. Lietuvos pensininkų sąjungos ,,Bočiai“ Pasvalio bendrijos prašymų svarstymą atidėti sekančiam posėdžiui po nuostatų pakeitimo.

Vadovaujantis Pasvalio rajono savivaldybės tarybos 2019 m. gegužės 30 d. sprendimu Nr. T1-82 ,,Dėl Pasvalio rajono savivaldybės administracijos struktūros patvirtinimo“ reikalinga pakeisti Aprašo 36 punktą todėl, kad buvo panaikintas Kultūros ir jaunimo reikalų skyrius. Dalykines ataskaitas reikalinga pateikti Administracijos Bendrajam skyriui.

**2. Kokios siūlomos naujos teisinio reguliavimo nuostatos ir kokių rezultatų laukiama**

*Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai.**

Papildomam finansavimui poreikio nėra.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

*Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Įgyvendinamųjų teisės aktų priimti nereikės.

**6. Sprendimo projekto iniciatoriai.**

Bendrojo skyriaus vyresnioji specialistė Dalia Grigaravičienė.

**7. Sprendimo projekto rengimo metu gauti specialistų vertinimai ir išvados.**

Sprendimo projektas parengtas atsižvelgiant į NVO tarybos 2020 m. kovo 30 d. posėdžio. Nr. protokolo Nr. TO1-1 rekomendacijas.

Bendrojo skyriaus vyresnioji specialistė Dalia Grigaravičienė